Общинска избирателна комисия Тервел

**ПРОТОКОЛ № 45**

Днес, 21.02.2022 г. в гр. Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Зам. Председател:** Адем Мустафов Адемов

**Зам. Председател:** Александър Стоянов Александров

**Секретар:** Капка Христова Георгиева

Членове: Валентин Стоянов Петров

Виолета Русева Янкова

Елка Цонева Иванова

 Маринка Стефанова Тодорова

Мария Станчева Минчева

Заседанието бе открито в 14:00 часа и председателствано от Председателя на ОИК-Тервел Невяна Пенчева.

Установено бе присъствието на 9 члена на ОИК-Тервел и наличие на кворум. Отсъстват Димитър Христов Цонев и Маринка Върбанова Николова – членове на ОИК.

Председателят на комисията запозна присъстващите с проекта за дневен ред, като след разисквания единодушно с 9 *гласа ЗА* бе приет следния дневен ред:

**1.** Предсрочно прекратяване на пълномощията на г-жа Маринела Лазарова Димитрова, като кмет на Кметство с. Нова Камена, община Тервел, област Добрич.

**По точка първа от дневния ред**:

Госпожа Невяна Пенчева уведоми присъстващите членове на комисията, че на 21.02.2022 г. в 10.00 ч., в деловодството на ОИК Тервел е входирано писмо с вх. № 175/ 21.02.2022 г. от инж. Симеон Симеонов – Кмет на Община Тервел, към което е приложен препис-извлечение от Акт за смърт 271/17.02.2022 г., видно от който г-жа Маринела Лазарова Димитрова – кмет на Кметство с. Нова Камена е починала на 16.02.2022 г. В допълнение на гореизложеното, комисията бе уведомена, че към писмото на инж. Симеон Симеонов е приложена служебна справка от ТД на ГРАО Тервел, от която е видно, че броят на населението на с. Нова Камена по постоянен адрес към 24.01.2022 г. е 257 души.Освен това, г-жа Пенчева заяви, че след проверка в архива на ОИК Тервел е установено, че с Решение № 121-МИ от 28.10.2019 г., г-жа Маринела Лазарова Димитрова е обявена за избрана за кмет на Кметство с. Нова Камена, община Тервел, област Добрич. Поради така изложеното и съгласно разпоредбите на чл. 42, ал. 1, т. 13 и чл. 42, ал. 4 от ЗМСМА, ОИК Тервел, г-жа Пенчева уведоми членовете на ОИК Тервел, че следва да се приеме решение, с което да се прекратят предсрочно пълномощията на г-жа Маринела Лазарова Димитрова, като кмет на Кметство с. Нова Камена. Освен това, председателят на ОИК Тервел информира присъстващите, че съгласно чл. 463  ал. 2 ал. 3 от Изборния кодекс и чл. 42, ал. 6 от ЗМСМА, препис от решението следва да се изпрати на Централна избирателна комисия, в тридневен срок от приемането му, за да се направи предложение до Президента на Република България за насрочване на частичен избор, както и на председателя на Общински съвет – Тервел за предприемане на действия по избиране на временно изпълняващ длъжността кмет на кметство.

След като се запозна подробно с изложеното в писмото на инж. Симеон Симеонов, госпожа Пенчева даде думата за мнения и предложения на членовете на Комисия.

След направените разисквания и констатации, на основание чл. 87 от Изборния кодекс, ОИК – Тервел взе следното:

***РЕШЕНИЕ
№ 153-МИ
Тервел, 21.02.2022 г.***

***ОТНОСНО:*** *Предсрочно прекратяване на пълномощията на г-жа Маринела Лазарова Димитрова, като кмет на Кметство с. Нова Камена, община Тервел, област Добрич.*

*В Общинска избирателна комисия – Тервел постъпи писмо от кмета на Община Тервел, с техен изх. номер № РД-25-305/ 21.02.2022 г., към което е приложен препис-извлечение от Акт за смърт 271/17.02.2022 г., видно от който г-жа Маринела Лазарова Димитрова е починала на дата 16.02.2022 г.*

*Писмото е заведено с вх. номер № 175/ 21.02.2022 г. във входящия регистър на ОИК Тервел.*

*След проверка ОИК Тервел установи, че с Решение № 121-МИ от 28.10.2019 г. г-жа Маринела Лазарова Димитрова е обявена за избрана за кмет на Кметство с. Нова Камена, община Тервел, област Добрич. Към писмото на инж. Симеон Симеонов е приложена служебна справка от ТД на ГРАО Тервел, от която е видно, че броят на населението на с. Нова Камена по постоянен адрес към 24.01.2022 г. е 257 души.*

*Водена от горното и на основание  чл. 87,ал. 1, т. 34 от  Изборния кодекс, във връзка с 42, ал. 1, т. 13 и чл. 42,ал. 4 от ЗМСМА и във връзка с Решение 1685-МИ от 20.11.2019 г. на ЦИК, при спазване на законоустановения кворум, Общинската избирателна комисия Тервел*

***Р Е Ш И:***

***ОБЯВЯВА****предсрочно прекратяване на пълномощията на г-жа Маринела Лазарова Димитрова, ЕГН 6712288034, обявена за избрана за кмет на Кметство с. Нова Камена, община Тервел, област Добрич.*

*Анулира издаденото й удостоверение.*

*На основание чл. 463  ал. 2 ал. 3 от Изборния кодекс препис от решението да се изпрати на Централна избирателна комисия, в тридневен срок, от приемането му за да направи предложение до Президента на Република България за насрочване на частичен избор.*

*Препис от решението да се изпрати на Председателя на Общински съвет-Тервел.*

*Настоящото решение подлежи на обжалване пред Административен съд-Добрич, на основание чл.459  от Изборния кодекс.*

*Препис от решението да се изложи на информационното табло на ОИК – Тервел.*

**Гласували 9 членове на ОИК- Тервел:**

**„За“ – Невяна Пенчева, Адем Адемов, Александър Александров, Капка Георгиева, Валентин Петров, Виолета Янкова, Елка Иванова, Маринка Тодорова, Мария Минчева.**

**„Против“ – 0**

**Поради изчерпване на дневния ред заседанието на ОИК-Тервел бе закрито в 15:00 часа.**

Председател: ………………………………………….

(Невяна Димитрова Пенчева)

Секретар: ……………………………………………..

(Капка Христова Георгиева)